SCC จับมือ”บุญถาวร” ตั้งบ.ร่วมทุนรุกธุรกิจค้าปลีกในประเทศกัมพูชา
SCC จับมือ"บุญถาวร" ตั้งบ.ร่วมทุนรุกธุรกิจค้าปลีกในประเทศกัมพูชา
SCC จับมือ"บุญถาวร" ตั้งบ.ร่วมทุนรุกธุรกิจค้าปลีกในประเทศกัมพูชา
12 ก.พ. 2563

บริษัท ปูนซิเมนต์ไทย จำกัด (มหาชน) หรือ SCC เปิดเผยว่า แจ้งว่า บริษัท เอสซีจี-บุญถาวร จำกัด (SCGBTV) ซึ่งเป็นบริษัทย่อยของ SCC ได้เข้าทำสัญญาร่วมทุนกับผู้ถือหุ้นรายบุคคล 2 รายในประเทศกัมพูชา เพื่อร่วมลงทุนและจัดตั้ง SCG Boonthavorn (Cambodia) Co., Ltd. (หรือ บริษัทร่วมทุน) ในประเทศกัมพูชา ตามแผนกลยุทธ์ของ SCC ในการขยายตลาดธุรกิจค้าปลีกทั้งช่องทางออนไลน์และออฟไลน์ในอาเซียน
การลงทุนในธุรกรรมนี้คิดเป็นมูลค่า 383 ล้านบาท (ประมาณ 12 ล้านดอลลาร์สหรัฐ) โดย SCGBTV ถือหุ้นในบริษัทร่วมทุนสัดส่วน 80% ร่วมกับผู้ถือหุ้นอีก 2 ราย ซึ่งจะถือหุ้นในสัดส่วน 15% และ 5% ในประเทศกัมพูชา ซึ่งมีการเติบโตอย่างต่อเนื่องของอุปสงค์ในสินค้าและบริการเกี่ยวกับบ้านและวัสดุก่อสร้าง โดยธุรกิจร่วมทุนนี้จะเป็นร้านค้าในต่างประเทศแห่งแรกของเอสซีจี-บุญถาวร และจะเสริมสร้างความแข็งแกร่งของ SCC ในการเข้าถึงตลาดของผู้บริโภคที่มีความต้องการได้